Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 2506

i) a végleges leállítási és leszerelési tevékenység dokumentálására, az iratkezelésre. 2.3. AZ ENGEDÉLYES JELENTÉSI KÖTELEZETTSÉGE ÉS A VESZÉLYHELYZETI ÉRTESÍTÉS 2.3.1. Általános rendelkezések 2.259. Az atomenergia társadalmilag ellenõrzött használatának biztosítása érdekében az Engedélyes köteles az átmeneti tároló üzemeltetésével és a biztonságával kapcsolatos tevékenységérõl és az üzemeltetés során bekövetkezett, a biztonságot érintõ eseményekrõl jelentéseket készíteni és azokat a Hatósághoz benyújtani. 2.260. A Hatósághoz benyújtandó jelentéseket olyan részletességgel és mélységben kell elkészíteni, hogy az lehetõvé tegye a Hatóság számára az üzemeltetõi tevékenység, illetve a biztonságot érintõ események független, érdemi vizsgálatát és értékelését. 2.261. Jelen Szabályzat szerinti jelentési kötelezettség terjedelmét új átmeneti tároló esetén az üzemeltetési engedélyben – a létesítmény típusának és mûszaki sajátosságainak figyelembevételével – a Hatóság állapítja meg, és azt követõen a tudomány és a technika fejlõdésébõl adódó hatósági követelmények változásának érvényesítése érdekében legkésõbb az Idõszakos Biztonsági Felülvizsgálat keretében felülvizsgálja. 2.262. Üzemelõ átmeneti tároló esetén az üzemeltetési engedély legközelebbi módosításakor kell az üzemeltetési engedélyt kiegészíteni a jelentési kötelezettségre vonatkozó hatósági elõírásokkal. 2.263. Jelen Szabályzat alapvetõen két jelentési kategóriát különböztet meg:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes